open-index/open-wikipedia-markdown huggingface dataset:
Silveria Jacobs

**Silveria Elfrieda Jacobs** () er ein politikar frå Sint Maarten og tidlegare statsminister i Sint Maarten frå 2019 til 2024.
## Tidleg liv og utdanning
Silveria Elfrieda Jacobs vart fødd 31. juli 1968 på Aruba av mora Nadia Willemsberg. Som barn gjekk Jacobs på Leonald Conner School og Milton Peters College på Sint Maarten. Etter å ha teke HAVO-eksamen i 1986, byrja Jacobs å studere ved University of the Virgin Islands, der ho tok ein bachelorgrad i pedagogikk. Mellom 1992 og 2011 arbeidde Jacobs ved Leonard Conner Primary School i Philipsburg, først som lærar og seinare som elevkoordinator.

## Karriere
I 2010 vart Jacobs medlem av partiet National Alliance (NA). Mellom 2012 og 2013 var ho minister for utdanning, ungdom, idrett og kultur i den andre Wescot-Williams-regjeringa. Ho hadde òg dette vervet frå 2015 til 2018 i den første og den andre Marlin-regjeringa.

I 2014 vart Jacobs vald inn i parlamentet. Den 3. januar 2018 tok ho over etter  som partileiar for NA, som den første kvinna i denne rolla. I dei tre føregåande vala vart Jacobs den nest største røystesankaren totalt, berre slått av Theodore Heyliger.
Etter fallet til den andre Marlin–Romeo-regjeringa vart det inngått ei koalisjonsavtale mellom National Alliance, United St. Maarten Party og dei uavhengige parlamentsmedlemmene Luc Mercelina og Chanel Brownbill. Den 30. september 2019 vart Jacobs utnemnd av guvernør Eugene Holiday til å danne ei mellombels regjering som mellom anna skulle prioritere ferdigstilling av lovverk mot kvitvasking av pengar, samt førebuing av parlamentsval og valreformer. Den første Jacobs-regjeringa vart teken i eid 19. november 2019.

Jacobs leia handteringa av koronapandemien i 2020 på Sint Maarten. Den 11. mars 2020 gav ho ordre om å forlenge reiserestriksjonane. Den andre Jacobs-regjeringa vart teken i eid 28. mars 2020.

Den andre Jacobs-regjeringa bestod av utdannings-, kultur-, ungdoms- og idrettsminister Rodolphe Samuel; finansminister Ardwell Irion; justisminister Anna Richardson; arbeids- og helseminister (VSA) Omar Ottley; minister for bustad, arealplanlegging og utvikling (VROMI) Egbert Jurendy Doran; minister for turisme, økonomiske saker, trafikk og telekommunikasjon (TEATT) Arthur Leo Lambriex; og fullmektig minister Renee Violenus. Vervet som TEATT-minister vart først halde av Richard Pannefleck, som seinare vart etterfølgd av parlamentsmedlem Ludmila de Weever. Etter at de Weever vende tilbake til parlamentet, vart Roger Lawrence utnemnd til TEATT-minister. Etter at Lawrence gjekk av, tok Arthur Leo Lambriex over og sat i vervet resten av perioden til den andre Jacobs-regjeringa.

## Kjelder

**Denne artikkelen bygger på «[[:en:Silveria Jacobs|Silveria Jacobs]]» frå , den 27. januar 2026.*
Gracita Arrindell

**Gracita Arrindell** () er ein politikar frå Sint Maarten, forfattar og forkjempar for kvinner sine rettar. Ho var den første presidenten i parlamentet på Sint Maarten, ei rolle ho hadde i to ikkje-samanhengande periodar.

I 2025 er ho minister plentiportentiarius.

## Biografi
Arrindell er fødd på Curaçao. Ho tok ein mastergrad i statsvitskap ved det katolske universitetet i Nijmegen. I 1988 vart ho assisterande generalsekretær for øyrådet. I 1994 var ho leiar for komiteen for den konstitusjonelle folkerøystinga. I 1999 var ho kandidat ved vala til øyrådet, der ho representerte Democratic Party Sint Maarten. Seinare slutta ho seg til People’s Progressive Alliance, som vann sitt første sete i 2003.

I *Looking Back to Move Forward* (2006) redigerte Arrindell ei samling talar av tidlegare statsministrar i Dei nederlandske Antillane.

Arrindell var den første personen som vart vald til president for parlamentet på Sint Maarten. Ho hadde vervet i to periodar: den første frå 10. oktober 2010 til 14. juli 2012, og den andre frå 24. juni 2013 til 9. oktober 2014. I denne perioden var ho òg leiar for PPA. Ho har teke til orde mot nepotismen som har vore vanleg i politiske utnemningar på øya.

I 2022 var ho styreleiar for kontrollstyret ved Prinsesse Juliana internasjonale lufthamn.

I 2024 var ho president for Peridot Foundation, ein organisasjon ho grunnla for å kjempe mot vald i nære relasjonar på Saba, Sint Eustatius og Sint Maarten. 

I 2024 var Arrindell vise-minister plentiportentiarius. Same året gav ho ut boka *From Slavery to Freedom*.

## Prisar og utmerkingar
I 2009 vart Arrindell heidra med ein Emerald Award frå organisasjonen Women of Great Esteem (WGE).

## Kjelder

**Denne artikkelen bygger på «[[:en:Gracita Arrindell|Gracita Arrindell]]» frå , den 27. januar 2026.*
Leona Marlin-Romeo

**Leona Marlin-Romeo** () er ein politikar for United Democrats frå Sint Maarten som tente som statsminister på Sint Maarten frå 2018 til 2019. Ho hadde tidlegare verv som medlem av parlamentet frå 2014 til 2016.

## Tidleg liv
Leona Marlin-Romeo vart fødd 3. juli 1973 på Sint Maarten som dotter av Marius Romeo og Marilyn Thomas. Som barn gjekk Marlin-Romeo på Methodist Agogic Center (MAC) på Sint Maarten. Ho gjekk ei kort tid på St. Maarten Academy før ho bytte til Oak Hill Academy i Virginia. Ho vart uteksaminert frå Adelphi University i 1995 med ein bachelorgrad i statsvitskap og fransk som sidefag. Ho heldt fram utdanninga si ved Universitetet i Amsterdam, der ho tok ein mastergrad i internasjonale relasjonar. I 2005 vende Marlin-Romeo tilbake til Sint Maarten og byrja å arbeide som leiar for folkeregisteravdelinga.

## Kjelder

**Denne artikkelen bygger på «[[:en:Leona Marlin-Romeo|Leona Marlin-Romeo]]» frå , den 27. januar 2026.*
Petter Bjørheim

**Petter Bjørheim** () var ein norsk næringslivsleiar og politikar frå Stavanger. Han representerte Rogaland og Framstegspartiet i Stortinget frå 1989 til 1993. 

## Karriere
Bjørheim var aktiv i Framstegspartiet frå unge år. Mellom anna var han sentralstyremedlem i FpU frå 1986 til 1990. Hausten 1989 kom han inn på Stortinget som andrekandidat for Framstegspartiet i Rogaland, saman med fyrstekandidat Jan Simonsen. Bjørheim var då medlem i Energi- og industrikomiteen. I løpet av tingbolken kom han på kant med den linja partileiar Carl I. Hagen førte og stilte ikkje til attval i 1993.

I 1987 starta Bjørheim opp firmaet Vaktcompaniet as. Han leia dette vaktselskapet til det i 1996 vart kjøpt opp og fusjonert med Falck. I perioden mellom 1996 og 2007 arbeidde Bjørheim i ulike leiande stillingar i Falck og G4S. Sidan var han direktør i NOHA (Norsk Hammerverk) frå 2007 og han arbeidde i MX Sport Norge frå 2013 til 2019.

## Kjelder

**Denne artikkelen bygger på «[[:nb:Petter Bjørheim|Petter Bjørheim]]» frå ,  den 25. mars 2026.*  

## Bakgrunnsstoff
*
Tore Haugen

**Tore Haugen** () var ein norsk jurist og politikar for partiet Høgre. Han var 1970-75 ordførar i Oppegård kommune, 1980-87 fylkesordførar i Akershus og 1989-93 stortingsrepresentant frå Akershus.

Etter sersjantkurs i infanteriet tok Haugen juridisk embetseksamen i 1958. Han var dommarfullmektig hos sorenskrivaren i Søre Sunnmøre før han i 1961 fekk jobb i Prisdirektoratet i Oslo. Fram til han slutta og vart pensjonert hadde han fleire leiande stillingar dert same direktoratet.

Haugen var medlem av kommunestyret i Oppegård kommune frå 1968. Allereie to år seinare tok han over som ordførar og vart attvald i 1971. Valperiodane 1980-82 og 1984-87 var han fylkesordførar i Akershus og deretter medlem av fylkesutvalet til han hausten 1989 fekk plass i stortinget.

Haugen representerte Akershus og Høgre i 1989-93-stortinget, der han fyrste var medlem i Samferdslekomiteen, og sidan i Kommunal- og miljøvernkomiteen. Elles var Haugen nestleiar 1988-89 i Kommunenes Sentralforbund og eit tid styreformann i NSB og i Stor-Oslo Lokaltrafikk/Ruter, samt leiar av Oslofjordens Friluftsråd. 1994-2002 var han ein av riksrevisorane.

## Kjelder

**Denne artikkelen bygger på «[[:nb:Tore Haugen|Tore Haugen]]» frå ,  den 25. mars 2026.*
Burrito

**Burrito** er ein meksikansk matrett. Han består av ein tortilla som er bretta eller rulla rundt eit fyll. I Mexico består fyllet ofte av berre steikte bønner og kjøtt, medan det i USA kan bestå av spansk ris, bønner, salat, tomatar, salsa, kjøtt, guacamole, ost og rømme. Storleiken på burritoen varierer, men som regel er den amerikanske varianten monaleg større enn den meksikanske.
## Kjelder


**Denne artikkelen bygger på «[[:no:Burrito|Burrito]]» frå ,  den 24. mars 2026.*  

## Bakgrunnsstoff
Per Pettersen

**Per Pettersen** () er ein norsk tidlegare fotballspelar frå Oslo. I tida 1967–73 deltok han i 35 av Noregs landskampar, heile tida aktiv i SK Frigg. Pettersen var ei tid midtbanespelar, sidan forsvarsspelar.

### Klubbspel
Pettersen spelte på Frigg sitt lag frå 1964 til 1978. I 1960-åra deltok klubben i 1. divisjon, etter 1973 i 2. divisjon. I 1965 tok Frigg seg til finale i noregsmeisterskapen. Pettersen og lagkameratane spelte uavgjort mot byrivalen IK Skeid i sjølve finalekampen og i ein omkamp. Dermed måtte det ein enno omkamp til, der Skeid sigra over Frigg med 2 mot 1. Pettersen skåra Frigg sitt mål i den fyrste omkampen.

### Landslagsspel
Pettersen fekk sin landslagsdebut borte mot Sverige 5. november 1967. Alle dei seks fyrste landskampane hans enda med tap. Frå 1971 til han fekk sin 35. og siste kamp borte mot Luxembourg den 3. november 1973, var Pettersen lagkaptein i ti ulike kampar.  Han skåra sitt einaste landslagsmål då Noreg slo Island i Reykjavik med 4–0 den 2. august 1973 i ein VM-kvalifiseringskamp.

### Trenar
Frå 1978 til 1982 var Pettersen den fyrste landslagssjefen for Noregs kvinnelandslag.

## Kjelder

**Denne artikkelen bygger på «[[:nb:Per Pettersen|Per Pettersen]]» frå ,  den 25. mars 2026.*  

*eu-football
Svein Bredo Østlien

**Svein Bredo Østlien** () var ein fotballspelar og forretningsmann frå Raufoss som hausten 1973 utvandra til USA. Han var jamnast midtbanespelar.

### Klubbspel
Østlien var aktiv i Raufoss IL frå 1960 til -64, eit lag som deltok i landsdelsserien og deretter i 2. divisjon. Åra 1965-67 spelte han for oslolaget Lyn i 1. divisjon. Frå 1968 til 1973 var han på ny Raufoss-spelar, bortsett frå 1971-sesongen då han var å sjå i Lyn-drakt.

### Landslagsspel
Østlien spelte fem landskampar for Noreg i tida frå 1. juli 1964 til 19. mai 1965. Den fyrste og den femte kampen fann stad på Brann stadion i Bergen. Her var han fyrst med å slå Sveits 3–2 og sist vinne over Thailand med 7–0. I juni 1968 fekk han ein sjette landskamp som innbytar mot Danmark i København.

## Kjelder

**Denne artikkelen bygger på «[[:en:Svein Bredo Østlien|Svein Bredo Østlien]]» frå ,  den 25. mars 2026.*  

*eu-football
Haigh's Chocolates

**Haigh's Chocolates** er ein australsk familieeigd sjokoladeprodusent med base i Adelaide i Sør-Australia, som lager fleire ulike sjokoladeprodukt. Føretaket vart grunnlagt 1. mai 1915 av Alfred E. Haigh og har utsalsstader i Canberra, Melbourne og Sydney, i tillegg til fleire butikkar i Adelaide.

## Historie
Alfred Ernest Haigh vart fødd i 1877 i Adelaide i Sør-Australia. Den første butikken hans opna 1. mai 1915 i King William Street 34 og flytta nokre dører vidare til Beehive Corner i 1922, på Rundle Mall og King William Street. Etter at Alfred Haigh døydde brått i 1933 vart sonen hans, Claude Alfred Haigh, administrerande direktør fram til han pensjonerte seg i 1959.

John Haigh (Alfred sitt barnebarn) ønskte å utvide sjokoladeproduksjonen i verksemda, og drog for å lære om sjokoladeproduksjon hos Lindt & Sprüngli i Sveits for å ta med nye teknikkar tilbake til Australia. John Haigh var administrerande direktør frå 1959 til 1990.

På 1950- og 1960-talet blei Haigh's sine sjokoladar selte på kino av «Tray Girls» og «Tray Boys». Då kinobesøket fall, drog Haigh til Melbourne for å utvide den allereie populære verksemda.

Alister Haigh vart administrerande direktør i 1995, og heldt fram i rolla fram til han trekte seg 4. august 2025. Han held fram som styremedlem, saman med andre fjerdegenerasjons familiemedlemmer, Simon Haigh og Sara Fitzgerald. Peter Millard er den første administrerande direktøren i selskapet si historie som er utnemnd utanfrå familien.

I desember 2023 kunngjorde Haigh's Chocolates planar om å opne ein ny, spesialbygd fabrikk i Salisbury Sør innan slutten av 2025. Fabrikken opna 16. september 2025, og auka produksjonskapasiteten frå 1100 tonn til 2000 tonn sjokolade per år.

Innreiinga i den opphavlege butikken i Adelaide er den same som då han først opna. 
 
## Utsal
Per september 2025 hadde Haigh's 22 butikkar og nettbutikkar, og sysselsette om lag 900 personar. Siden oktober 2014 har Haigh's selt sjokoladeutvalet sitt på nett.

## Kjelder


**Denne artikkelen bygger på «[[:en:Haigh's Chocolates|Haigh's Chocolates]]» frå ,  den 25. mars 2026.*  

## Bakgrunnsstoff
*
Rune Hansen

**Rune Hansen** () er ein norsk tidlegare fotballspelar frå Oslo. Han vart seriemeister 1976 og 1977, og noregsmeister 1977 for Lillestrøm Sportsklubb. Hansen var opphavleg midtbanespelar, hamna tidleg i forsvar og var jamnast sideback.

## Karriere
### Klubbspel
Hansen spelte frå 1969 til 1975 på Vålerengen sitt fotballag, eit lag som tok seg frå 3. til 1. divisjon. Etter sesongslutt i 1975 melde han overgang til Lillestrøm SK, då Vålerengen hadde rykt ned frå 1. divisjon. Hansen vart seriemeister med Lillestrøm i 1976, året etter vart han både seriemeister og noregsmeister. Sesongane 1978 og 1979 var han atter å sjå i Vålereng-drakta, før han frå 1980 var aktiv i lokal Oslo-fotball med mellom andre Bækkelaget SK.

### Landslagsspel
1. juni 1977 på Ullevål stadion var Hansen høgreback på eit norsk landslag som tapte 0–2 mot Danmark. 8&nbsp;742 tilskodarar såg hans einaste kamp i landslagstrøya.
 
## Kjelder

*eu-football
**Denne artikkelen bygger på «[[:nb:Rune Hansen (fotballspiller, født 1949)|Rune Hansen (fotballspiller, født 1949)]]» frå ,  den 26. mars 2026.*
Terje Olsen

**Terje Olsen** () er ein norsk tidlegare fotballspelar frå Oslo. Han vart seriemeister 1976 og 1977, og noregsmeister 1977 for Lillestrøm Sportsklubb. Olsen var vengspelar.

## Karriere
### Klubbspel
Olsen spelte frå 1969 til 1975 på Vålerengen sitt fotballag, eit lag som tok seg frå 3. til 1. divisjon. Etter sesongslutt i 1975 melde han overgang til Lillestrøm SK, då Vålerengen hadde rykt ned frå 1. divisjon. Olsen vart seriemeister med Lillestrøm i 1976, året etter vart han både seriemeister og noregsmeister. Perioden 1978-80 var han på ny Vålereng-spelar. Han avslutta tida i Vålerenga med triumf 4–1 over Lillestrøm SK i NM-finalen 1980, ein kamp der han sjølv sende laget sitt i føringa 2–1 på straffespark. År 1981 og 1982 spelte Olsen på fjerdedivisjons-laget Bækkelaget SK.

### Landslagsspel
Olsen debuterte på landslaget som innbytar 23. februar 1972 i Tel Aviv. Han fekk to landskampar i 1974, utan å skåre. Olsen opplevde å tape alle tre landskampane.

## Kjelder

*eu-football
----
**Denne artikkelen bygger på «[[:nb:Terje Olsen|Terje Olsen]]» frå ,  den 26. mars 2026.*
Johan Andreas Hofseth

**Johan Andreas Hofseth** () var ein norsk fut og stortingsmann frå Trondheim. Han representerte Finmarkens amt i Stortinget 1827 og i omframtstortinget 1828.

Hofseth var fullmektig i Finansdepartementet og ei tid fungerande fut i Nordmøre. Frå 1823 var han fut i Senja og Tromsø futedømme. 1827 og 1828 deltok han i stortingsforhandlingane, i 1827 som sekretær i komiteen om fiskeria og reinsdyrlova, dessutan var han medlem i komiteen om kjøpstadskatten. I 1828 var han medlem i Lagtinget. År 1831 vart han suspendert frå futestillinga og i Høgsteretten dømt til «embedsfortabelse» og straffarbeid på livstid, eller å erstatte det pengebeløpet han hadde brukt. Hofseth betalte tilbake og fekk 2. august 1844 avskjed i nåde. Samstundes vart han friteken festningsarbeid og var sidan politibetjent i Tromsø.

Hofseth var gift med Kristofa Rønneberg, kjøpmannsdotter frå Valderhaug i dåverande Borgund kommune.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Sverre Gjørwad

**Lars Sverre Gjørwad** () var ein norsk forstmann og politikar. Perioden 1950–53 representerte han Østfold og partiet Høgre i Stortinget.

Gjørwad voks opp i Vestre Toten der faren Olav Gjørvad, opphavleg frå Sunnylven, var lærar og ei tid ordførar. Sjølv tok han i 1905 eksamen ved Statens Skogskole i Steinkjer og i 1909 ved Norges landbrukshøgskole. Han var 1910-16 lærar ved Østfold skogskole i Halden. Åra 1916-21 var han fylkesskogmeister i Oppland, deretter rektor ved skogskulen i Halden til denne vart lagt ned i 1926. 
Frå 1926 til 1956 underviste han ved Kalnes jordbruksskole i Tune der han leia skogbruks-avdelinga.

Gjørwad var medlem 1947–55 i kommunestyret i Tune. Hausten 1949 vart han vald til stortingsrepresentant frå Østfold fylke på ei fellesliste for Høgre, Bondepartiet og Venstre. På Tinget var han medlem i Samferdslekomiteen til juni 1952, deretter medlem i Skog-, vassdrags- og industrikomiteen. Perioden 1954-57 var Gjørwad vararepresentant til stortinget, møtte ei tid i staden for den faste representanten.

## Kjelder
*Stortingsbiografi
*Fredrikstad Blad, 22. november 1960
Toril Moi

**Toril Moi** () er ein norsk litteraturvitar og professor. Moi har stillinga som *James B. Duke Professor of Literature and Romance Studies* ved Duke University i Nord-Carolina i USA.

## Liv og virke
Moi vart fødd i Farsund i 1953.
Etter examen artium fra Bryne i 1971 avla ho ein magistergrad i 1980. Moi vart i 1985 dr.art. i komparativ litteratur ved Universitetet i Bergen på avhandlinga *Feminist literary criticism. Theory and practice* som ho fekk Meltzerprisen for året etter. Ho arbeidde som forskningsleiar ved Senter for humanistisk kvinneforskning i tre år, før ho i 1989 vart professor i litteratur og romanske studier ved Duke University. Ho var professor II i litteraturvitskap (Bergen) 1988–96. I 2006 vart ho vald inn i Det Norske Videnskaps-Akademi.

Moi har særlig arbeidd med spørsmål der litteratur og filosofi overlappar kvarandre, og har vore oppteken av feministisk teori og kvinnelege forfattarar. Ho har skrive ei rekke bøker om feministisk litteraturteori. Moi har også skrive bok om Henrik Ibsen.

I 2002 vart ho kreert til æresdoktor ved Norges teknisk-naturvitenskapelige universitet (NTNU), i 2005 ved Universitetet i Stavanger , og i 2019 ved Universitetet i Bergen . Moi sat i Holbergprisens fagkomité fra 2004 til 2009.

## Kjende verk

* *L'utopie feminine. Une étude des romans utopiques de Christiane Rochefort*, mag.avh. UiB, Bergen 1980
* *Sexual/Textual Politics. Feminist Literary Theory*, dr.avh. UiB, London 1985
* *Simone de Beauvoir. The Making of an Intellectual Woman*, 1993 (norsk omsetjing *Simone de Beauvoir. En intellektuell kvinne blir til*, 1995
* *What Is a Woman? And Other Essays*, Oxford 1999 (norsk omsetjing *Hva er en kvinne? Kjønn og kropp i feministisk teori*, 1998, og *Jeg er en kvinne. Det personlige og det filosofiske*, 2001)
* *Henrik Ibsen and the Birth of Modernism. Art, Theater, Philosophy*, 2006 (norsk omsetjing *Ibsens modernisme*, 2006
* *Revolution of the Ordinary: Literary Studies after Wittgenstein, Austin, and Cavell,* 2017

## Kjelder

**Denne artikkelen bygger på «[[:no:Toril Moi|Toril Moi]]» frå ,  den 26. mars 2026.*
Karl Johan Johannessen

**Karl Johan Johannessen** () var ein norsk fotballspelar frå Ålesund. «Kallen» spelte vanlegvis i angrep eller på midtbana. Han dreiv ei tid gatekjøken før han fekk jobb i Sunnmørsposten.  Johannessen også aktiv i badminton og fremja fotballgolf.

## Karriere
### Klubbspel
Johannessen spelte i 1959 på Aksla Idrettslag sitt fotballag. I 1960-61 melde han seg inn i Sportsklubben Herd og var i 1965 og 1966 med på vinne 3. divisjon Møre, men begge åra tape kvalifiseringskampane om opprykk til 2. divisjon. Sommaren 1967 melde han overgang til oslolaget Lyn i 1. divisjon. Her vart han i 1968 seriemeister og noregsmeister. Vinteren var han med då Lyn i Spania tapte dobbeltmøtet mot FC Barcelona i cupvinnarcupen med 4 mot 5. Kallen skåra begge Lyn sine mål i den andre cupkampen 5. februar 1969. Sesongane 1970-71 var Johannessen tilbake i Herd, før han i 1972 og 1973 spelte for byrivalen Skarbøvik IF som i 1973-sesongen deltok i 2. divisjon. 1974-76 var han aktiv for Aalesunds FK. Så skifta han over til Herd att, og spelte 4. divisjonsfotball til 1984.

### Landslagsspel
Johannessen spelte ein einaste landskamp. 6. november 1968 i Strasbourg var han med å vinne 1–0 over Frankrike i ein kvalifiseringskamp til Fotball-VM 1970, etter ei skåring av Odd Iversen i det 67. minutt.

## Kjelder
*eu-football
Erik Hauge

**Erik Hauge** () var ein byråkrat og stortingsmann frå Sør-Odal. I 1839 representerte han Finmarkens amt i Stortinget.

Hauge var son til ein landhandlar. Sjølv tok han norsk juridisk eksamen i 1822 og var underettsprokurator i Akershus frå 1825. Åra 1833-40 var han fut i Aust-Finnmark med bustad i Vadsø. I 1839 møtte i stortinget som 1. representant frå amtet, sekretær i Næringskomite nr 2. 1840-58 var Hauge fut i Romerike. Til sist var han sorenskrivar i Nordre Jarlsberg til han døydde.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Kim Ok

**Kim Ok** () er ein tidlegare nordkoreansk statstilsett som tente som personleg sekretær for Kim Jong-il frå 1980-talet og fram til han døydde i 2011. Etter dødsfallet til Ko Yong-hui i august 2004 møtte ho jamleg utanlandske representantar som den de facto førstedama i Nord-Korea, og det gjekk rykte om at ho var den fjerde kona til den øvste leiaren.

## Biografi
Kim Ok vart fødd i 1964. Faren hennar var Kim Hyo, ein kriminell som vart skulda for å ha utført fleire krigsbrotsverk og for å ha drepe tusen hestar. Kim var tidlegare musikar og hadde piano som hovudfag ved Pyongyang-universitetet for musikk og dans. Ho vart ein del av administrasjonen til Kim Jong-il i 1987. Ho tente som avdelingsdirektør i Den nasjonale forsvarskommisjonen. I september 2012 skal ho ha reist til Berlin for medisinsk behandling.

Etter dødsfallet til Kim Jong-il vart ho tildelt Kim Jong-il-ordenen for innsats i bygginga av ein «blomstrande sosialistisk nasjon», saman med 131 andre personar. I juli 2013, då Kim Jong-un styrkte makta si, miste ho likevel alle dei offisielle titlane sine.

Tidleg i juli 2016 rapporterte den USA-finansierte radiokanalen Radio Free Asia at Kim hadde vorte renska ut og sendt til ein arbeidsleir. Ifølgje rapporten vart ho fjerna frå posisjonane sine innan eitt år etter at Kim Jong-un kom til makta, og sendt til ein leir for politiske fangar.

## Merknadar

## Kjelder

**Denne artikkelen bygger på «[[:en:Kim Ok|Kim Ok]]» frå , den 27. januar 2026.*
Stein Thunberg

**Stein Borgar Thunberg** () er ein norsk tidlegare fotballspelar frå Notodden i Telemark. Han vart noregsmeister 1974 for IK Skeid og seriemeister 1978 og 1980 for IK Start. Thunberg, som var angrepsspelar, deltok i tida 1974-79 i 28 av Noregs landskampar.

## Karriere
### Klubbspel
Thunberg var aktiv i SK Snøgg  i 1971, då laget rykte opp frå 4. divisjon, og i 3. divisjon i 1972. Åra 1973-75 spelte han for oslolaget Skeid, der han i oktober 1974 med to skåringar bidrog til at Skeid vann 3–1 over IL Viking i cupfinalen på Ullevål stadion. Etter Skeid rykte ned melde han overgang til IK  Start. I tida 1976-82 var han med å vinne 1. divisjon i 1978 og 1980, dei to største triumfane til IK Start i norsk fotball. Etter spel for FK Donn og IK Våg i lågare divisjonar, kom Thunberg i 1989 forbigåande tilbake til eit skaderåka Start.

### Landslagsspel
Frå debuten 6. juni 1974 til avskjeden på det norske landslaget 29. august 1979 i Wien, deltok Thunberg 28 landskampar og skåra 4 mål. I 8 av kampane var han innbytar. Flest kampar fekk i 1975, då han spelte 8 landskampar.

## Kjelder

*eu-football
----
**Denne artikkelen bygger på «[[:nb:Stein Thunberg|Stein Thunberg]]» frå ,  den 27. mars 2026.*
Peter Herlofsen

**Peter Didrik Stilling Steen Herlofsen** () var ein norsk kjøpmann og gardeigar i Arendal. Han var gift med systera til Jacob Aall.

Herlofsen var son til ein forretningsmann og arbeidde i familieverksemda til han tok over denne. I 1804 kjøpte han eigedomen Strømsbo og busette seg der. År 1814 tok han også over eigedomen Langsev.

I 1821 møtte Herlofsen i Stortinget, der han var medlem i 10 komitear. Året etter deltok han i omframtstortinget, og han var med i Stortinget sitt sendelag til Stockholm. Herlofsen var stadshauptmann i Arendal og i 1837 medlem i det fyrste bystyret.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
*Den Norske Rigstidende, 19. juli 1842
Ole Helliesen

**Ole Helliesen** ) var ein norsk kjøpmann, skipsreiar og stortingsmann frå Stavanger. Han var yngre bror av Henrik Helliesen.

Ole Helliesen arbeidde ei tid for tollkasseraren i Stavanger. Sidan var han kjøpmann og skipsreiar i heimbyen. 1836-49 var han stadshauptmann.

Helliesen representerte Stavanger under 1830-stortinget. Han var medlem i Bankkomiteen og i komiteen om kjøpstadskatten. I 1837 kom han med i det fyrste bystyret og var fast medlem til 1864, bortsett frå åra 1859 og 1860. I til saman 9 år var han ordførar i Stavanger.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Ko Yong Suk

**Ko Yong-suk** () er tanta til den nordkoreanske diktatoren Kim Jong-un. Den eldre systera hennar, Ko Yong-hui, var elskerinna til Kim Jong-il og mor til Kim Jong-un. Ko Yong Suk hoppa av til USA i 1998. Ko liknar sterkt på den eldre systera si. Ho tok seg av Kim Jong-un og systera hans i Sveits og slo seg seinare ned i eit roleg middelklasseliv i USA.
## Før avhoppinga
Ko sin eldste son og Kim Jong-un var leikekameratar frå fødselen av i Nord-Korea, begge fødde same året, i 1984. Ho har sjølv sagt at sonen hennar og Kim Jong-un er jamgamle og fødde i 1984, og at ho skifta bleier på dei begge. Ko har forklart at Kim Jong-un alt som liten synte personlegdomstrekk som trass mot foreldra, låg toleranse, svoltstreikar og kort lunte – eigenskapar som seinare vart forsterka – og at han alt som åtteåring visste at han ein dag skulle styre Nord-Korea. Sjølv generalar bøygde seg for han då han berre var åtte år gammal. Ko og familien hennar kom til Sveits i 1992, og Kim Jong-un kom dit i 1996. Der tok dei på nytt hand om han, i tillegg til systera hans Kim Yo-jong.
## Avhopping og seinare liv
Kim Jong-un valde personleg ut Ri Gang som ektemann til Ko. Ri Gang er òg kjend under namnet Pak Kun. Ekteparet drog på sommarferiar saman med Kim Jong-il og andre slektningar. I 1998 tok Ko og ektemannen hennar, Ri Gang, kontakt med den amerikanske ambassaden i Bern i Sveits for å hoppe av. Dei vart førte til ein amerikansk militærbase i Frankfurt, der dei vart avhøyrde i fleire månader.

Den amerikanske etterretningstenesta CIA hjelpte dei og gav dei 280 000 amerikanske dollar til å kjøpe hus i New York. Huset ligg fleire timars køyring frå New York by. Familien hoppa av på grunn av den brutaliteten dei hadde sett i det nordkoreanske regimet, og fordi dei var urolege for kva som ville skje etter Kim Jong-il sin død, då dei ville stå utan ei direkte kopling til leiaren i Nord-Korea.

Dei driv eit reinseri. For å verne dei lever familien under dekknamn, og byen dei bur i er halden hemmeleg. Ekteparet har to søner og ei dotter, alle med høgare utdanning. Den eldste sonen er matematikar, den andre sonen hjelper til i familieverksemda, og dottera arbeider innan datavitskap. Ingen av barna er interesserte i Korea, verken Nord- eller Sør-Korea. CIA vitjar dei framleis frå tid til anna for å stille spørsmål, til dømes om å identifisere personar på fotografi.

I 2015 saksøkte Ko tre avhopparar som ho meinte hadde «spreidd falske historier» om ho. Dei påstått uriktige skuldingane gjaldt mellom anna at ho og Ri skulle ha gjennomført plastisk kirurgi etter avhoppinga, at dei hadde fått Kim Jong-un sin halvbror utvist frå Nord-Korea, og at dei hadde forvalta eit hemmeleg fond for Kim Jong-il. Ho kravde erstatning på 60 millionar won (om lag 51 600 amerikanske dollar) i ein sørkoreansk domstol.

## Merknadar

## Kjelder

**Denne artikkelen bygger på «[[:en:Ko Yong Suk|Ko Yong Suk]]» frå , den 27. januar 2026.*
Christen Borgersen Dahler

**Christen Borgersen Dahler** () var ein norsk gardbrukar frå Nedre Eiker som i 1839 representerte Akershus amt i Stortinget.

Dahler var son til ein gardbrukar. Han gifta seg med enkja åt Hans Nielsen Hauge og dreiv frå 1826 til 1857 storgarden Bredtvedt i Aker. I 1837 kom han med i det fyrste heradsstyret for Aker, sidan tildels ordførar i heradet. Elles medlem i forliksrådet. Perioden 1857-79 dreiv han garden Berg i Romedal herad i Hedmark. Flytta då til garden Neby i Tynset der han døydde.

I 1839 var Dahler 4. representant frå Akershus amt til stortinget, eit val som var godkjent med 62 mot 30 røyster. På Tinget var han medlem i Næringskomite nr 2.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Anders Corneliussen

**Anders Corneliussen** () var ein norsk kjøpmann og stortingsmann.

Corneliussen deltok 1808-10 i krigen. Han var med i den haugianske rørsla og slo seg i 1810 ned som kjøpmann i Kristiansand. I tillegg dreiv han gartneri, tobakksfabrikk, eksport av fisk og var skipsreiar. I 1833 var han 3. representant frå Kristiansand i Stortinget, medlem i Næringskomiteen. Han døydde i Christiania under stortingsopphaldet.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Per Egil Nygård

**Per Egil Nygård** () er ein norsk tidlegare fotballspelar frå Oslo. Han vart noregsmeister 1974 med IK Skeid. Nygård var målvakt og spelte 10 landskampar for Noreg i tida 1978-83.

## Karriere
### Klubbspel
Nygård debuterte på Skeid sitt fyrstedivisjonslag i 1973 og vart året etter noregsmeister med Oslo-klubben. Fram til 1980 spelte han 273 kampar for Skeid. Framom 1981-sesongen melde han overgang til Bryne Fotballklubb. Dei neste seks sesongane var han Bryne-målvakt. Etter han la opp trente han ei tid lag i lågare divisjonar.

### Landslagsspel
Nygård debuterte på Ullevål stadion 31. mai 1978 mot Danmark, ein kamp som enda med tap 1-2. Vel fire år seinare fekk han landskamp nummer 2, mot same motstandar på same bana, ein kamp som Noreg vann 2–1. Haustsesongen 1982 og året 1983 vakta han Noregs målbur i 8 kampar. Landslagstida hans tok slutt i austtyske Potsdam 12. november 1983. 

## Kjelder

*ru-football
----
**Denne artikkelen bygger på «[[:nb:Per Egil Nygård|Per Egil Nygård]]» frå , den 28. mars 2026.*
Tonning Hammer

**Tonning Geir Hammer** () er ein norsk tidlegare fotballspelar frå Stavanger. Han vart seriemeister og noregsmeister 1979 og seriemeister 1982 for IL Viking. Hammer var vekselvis midtbanespelar og sideback.

## Karriere
### Klubbspel
Hammer spelte åra 1973-77 på FK Vidar sitt lag i tredjedivisjon. Han melde seg inn topplaget IL Viking og spelte i perioden 1978-85 152 seriekamper og skåra 6 mål i 1. divisjon. Hausten 1979 var han med å gå til topps i 1. divisjon, straks før Viking også vann cupfinalen mot SK Haugar med siffera 2 mål mot 1. Også i 1982 bidrog Hammer til at Viking sigra i 1. divisjon. Frå 1985 spelte han for fyrst Madla Idrettslag og så på ny for  Vidar.

### Landslagsspel
13. november 1982 tok Hammer på seg landslagstrøya for fyrste og siste gong. På bortebane i Kuwait tapte han og landsmennene 0-1 mot heimelaget.

## Kjelder

*eu-football
**Denne artikkelen bygger på «[[:nb:Tonning Hammer|Tonning Hammer]]» frå ,  den 28. mars 2026.*
Cathrine Dyngvold

**Cathrine Dyngvold** () er ein norsk fotballspelar som speler for Amazon Grimstad. Ho er angrepsspelar.

Ho har tidlegare spelt for Klepp og Häcken.

## Kjelder

**Denne artikkelen bygger på «[[:nb:Cathrine Dyngvold|Cathrine Dyngvold]]» frå ,  den 28. mars 2026.*
Arild Lund

**Arild Lund **() er ein norsk funksjonær og politikar frå Tjølling i Vestfold. Han representerte Vestfold og partiet Høgre i Stortinget 1993-97.

Arild Lund var frå 1964 til 1975 kontorsjef i familieselskapet Arne Olav Lund A/S i Larvik. Sidan var han mellom anna kontorsjef for Gunnar Larsen A/S i Sandefjord i 1977-81.

Etter å ha vore med medlem i Tjølling kommunestyre perioden 1968-71, var Lund varaordførar perioden 1972-75. Fireårsbolken 1976-79 var han skulestyreformann i Tjølling. I to etterfylgjande valbolkar, 1980-87, var han så ordførar i Tjølling. Etter Tjølling og fleire andre kommunar vart slått saman i 1987 var Lund ordførar på heiltid i den nye kommunen Larvik fram til 1991. Hausten 1993 var han Vestfold Høgre sin andrekandidat ved stortingsvalet og lukkast få plass i det nye Stortinget. På tinget var han medlem i Kommunalkomitéen.

Lund gav i 1992 ut boka *Larvik, liv og landskap* på Dreyer Forlag.

## Kjelder

*Stortingsbiografi
Østen Pålsson Skåden

**Østen Pålsson Skåden** () var ein norsk gardbrukar og stortingsmann frå Nord-Fron.

Skåden var frå garden Bø i Nord-Fron. Han gifta seg med Marit Olsdotter Skåden i same bygda og tok over farsgarden hennar.  I 1821 var han 1. representant frå Kristians amt til Stortinget. Her var han medlem i 3 komitear, mellom dei om skysslova og om hittegods. Året etter møtte han i omframtstortinget.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Toruf Foss

**Torulf Foss** () var ein kjøpmann og stortingsmann frå Kristiansand.

Foss var i fleire år fullmektig hos kjøpmann Isaach Isaachsen i Kristiansand, samstundes som han sjølv dreiv handelsverksemd. 1821 møtte Foss i stortinget og 1822 i omframtstortinget. I 1821 var han medlem i fem komitear, i omframtstortinget visesekretær i Lagtinget og elles sekretær i komiteen om «ældre antagelser til statsregneskapet».

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Jens Linaae

**Jens Linaae** () var ein dansk-norsk kjøpmann i Christiania og stortingsmann.

Linaae var frå Århus i Danmark. Frå 1812 var han kjøpmann i Christiania. I 1830 representerte han Christiania i stortinget. Han var medlem i ei rekke komitear, om bank- og pengevesen, om kjøpstadskatten, brannvesenet i byane og løyvingar til kroninga. År 1833 var han medlem av ein kongeleg kommisjon om formannskapslova. Linaae stifta eit legat for oppseding av foreldrelause barna av borgarklassa.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Paul Peter Lindemann

**Paul Peter Lindemann** () var ein dansk-norsk militær offiser frå Ditmarsken i Holstein i dagens Tyskland. Han representerte Smålenenes amt i stortinget i 1830.

Lindemann kom til Noreg som løytnant i 1800 og tok avskjed året etter. Han gifta seg med den rike enkja Karen Elieson og busette seg på storgarden Holleby i Tune i dagens Østfold. I 1804 utnemnt til titulær kaptein og i 1814 major.

I 1830 var han 3. representant frå Smålenene (Østfold) der han var medlem i Lagtinget, Næringskomiteen og i komiteen om sal av statens glasverk.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Jens Ørn

**Jens Ørn** () var ein kjøpmann og stortingsmann frå Skien.

Ørn var forlikskommissær. I 1830 representerte han Skien og Porsgrunn i Stortinget. Han var medlem i Lagtinget, Tollkomiteen og komiteen om kjøpstadskatten.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Baku-Tbilisi-Ceyhan-røyrleidningen

**Baku-Tbilisi-Ceyhan-røyrleidningen** er ein oljerøyrleidning mellom Baku i Aserbajdsjan og Ceyhan i Tyrkia. Han har ein kapasitet på 1,2 millionar fat olje per dag og ei lengd på .

Røyrleidningen kom i vanleg drift i juni 2006.

## Kjelder
Skjævelandsbrua

**Skjævelandsbrua** er ei spennbetongbru på fylkesveg 44 mellom Sandnes og Kleppe kommune i Rogaland. Brua kryssar elva Figgjo og er 41 meter lang. Det lengste spennet er 40 meter. Brua stod ferdig i 1966 og erstatta den gamle Skjævelandsbrua, Skjæveland gamle bru frå 1853 som i dag er stengd for biltrafikk. Brua blir ofte rekna grensa mellom Sandnes og Jæren.

## Kjelder


**Denne artikkelen bygger på «[[:no:Skjævelandsbrua|Skjævelandsbrua]]» frå ,  den 29. mars 2026.*
Monster AS

**Monster AS** er eit norsk tv-produksjonsselskap som produserer underholdning, reality-TV, dokumentarfilm og drama. 

Monster produserer program for norske og internasjonale TV-kanalar, og står bak seriar som *[[Skal vi danse|Skal vi danse?]]*, *[[Idol Noreg|Idol]]*, *Senkveld*, *Halvbroren*, *[[Gullruten]]*, *[[Stjernekamp]]*, 4-stjerners middag, *Datoen*, *Forrædar*, *[[Maskorama]]*, *Pørni* og *Hvem tror du at du er?*.

Monster har vunne fleire gullruter for seriar som *Hvem tror du at du er?*, *Estonia - Funnet som endrer alt*, *Skal vi danse* og *Datoen*.

## Kjelder

**Denne artikkelen bygger på «[[:nb:Monster (selskap)|Monster (selskap)]]» frå ,  den 30. mars 2026.*  

## Bakgrunnsstoff
*
Rubicon TV

**Rubicon TV** er eit av dei eldste aktive private TV-produksjonsselskapa i Noreg, stifta i 1993. Selskapet har produsert tv og film innan alle sjangrar, men opererer i dag berre som eit produksjonshus for tv-drama. 

Dagleg leiar er Ivar Køhn.

## Kjelder

**Denne artikkelen bygger på «[[:nb:Rubicon TV|Rubicon TV]]» frå ,  den 30. mars 2026.*  

## Bakgrunnsstoff
*
Lynne McGranger

**Lynne McGranger** () er ein australsk skodespelar som vart kjend for rolla si som Irene Roberts i den australske såpeserien *[[Home and Away]]*, ei rolle ho hadde i over 32 år. Ho vart med i serien i 1993, og er den lengst tenestegjerande kvinnelege skodespelaren i ein TV-såpeopera i Australia. McGranger kunngjorde at ho skulle slutte i *Home and Away* 23. februar 2025. I august same året vann ho Gold Logie-prisen for mest populære personlegdom på australsk fjernsyn.
## Karriere
McGranger vart fødd av Bruce og Audrey. Ho var opphavleg barneskulelærar og utdanna seg ved Riverina College of Advanced Education i Wagga Wagga i New South Wales i 1975, der ho fekk si første skodespelaropplæring. Ho starta karrieren sin på teaterscena, og tidlege roller var mellom anna Rose i *Bye Bye Birdie* og Anita i *[[West Side Story]]*. Etter meir røynsle ved Q Theatre i Penrith, vest for Sydney, byrja ho å arbeide med fjernsyn og fekk ei lita rolle i såpeserien *The Flying Doctors*.

Ho tok til i si mest kjende rolle 12. januar 1993, då ho vart med i rollelista i *[[Home and Away]]* som Irene Roberts. Først vart ho tilsett i ei gjesterolle, men 7. oktober 1993 vart ho fast medlem av ensemblet. I 2014 gjekk McGranger forbi den tidlegare medspelaren Kate Ritchie som den lengst tenestegjerande skodespelaren i same rolle på australsk fjernsyn.

McGranger deltok i den fjortande sesongen av *Dancing with the Stars*.

Den 23. februar 2025 kunngjorde McGranger at ho skulle slutte i *Home and Away*. Ho spelte inn dei siste scenene sine mot slutten av mars, og avskjeden hennar på skjermen vart send 19. august. McGranger stadfesta at avgjerda kom etter at ho hadde medverka i musikalkomedien *The Grandparents Club* i 2024, noko ho omtala som eit «full sirkel»-augeblikk. I serien får Irene diagnosen Alzheimers sjukdom, og McGranger har sagt at ho ønskte at avslutninga til rollefiguren skulle «ha tyding», og vere lærerik og viktig for dei som har vore råka av Alzheimers.

Den 16. juni 2025 vart McGranger nominert til både Gold Logie-prisen og Logie-prisen for beste kvinnelege skodespelar. Den 3. august vann ho begge prisane. Etter å ha teke litt fri for å reise, byrja McGranger å opptre i ein ny turnésesong av The Grandparents Club. Ho medverka òg i helse- og livsstilsserien *The House of Wellness* i september 2025.

Den 21. februar 2026 vart det stadfesta at McGranger skulle vere med i realityserien *Shark!* på Channel Nine.
## Privatliv
McGranger vart fødd i bydelen Paddington i Sydney i 1953. Ho har ei dotter, Clancy (fødd 1991), saman med ektemannen sin gjennom meir enn tretti år, Paul McWaters. Ho er interessert i cricket og har òg interesse for historie. McGranger er dessutan tilhengjar av Sydney Swans.

## Referansar

**Denne artikkelen bygger på «[[:en:Lynne McGranger|Lynne McGranger]]» frå , den 23. februar 2026.*
Gabriel Martin Heiberg

**Gabriel Martin Heiberg** () var ein norsk fut og stortingsmann frå Lyngdal.

Heiberg tok dansk juridisk eksamen i 1811. Han var underretts- og frå 1814 overrettsprokurator. I 1825 fekk han stillinga som fut i Mandal, eit embete han styrte til 1867. År 1842 møtte han i Stortinget som 2. representant frå Lister og Mandals amt. På Tinget var han medlem i Budsjettkomiteen og komiteen om embetsgardar.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Johan Bülow Wamberg

**Johan Bülow Wamberg** () var ein norsk kjøpmann, tollar og stortingsmann frå Kviteseid i Telemark.

Wamberg var yngst av 13 sysken og voks frå barneår opp i heimen til Niels Aall i Ulefoss. Han fekk utdanning i handel og var ei tid fullmektig i ei trelastforretning. Sidan var han kjøpmann i Skien, i tillegg til å vere branninspektør. Frå 1829 var han overtollbetjent, fyrst i Farsund, så i 1841 i Flekkefjord og i 1842 i Kristiansand.

Wamberg representerte Skien og Porsgrunn i Stortinget 1827 og omframtstortinget 1828. I 1827 var han medlem i komiteen om handel og næringsfridom, og i komiteen om kjøpstadskatten. 

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Hans Paulsen Møllenhof

**Hans Paulsen Møllenhof** () var ein norsk gardbrukar og stortingsmann frå Nedre Eiker i Buskerud.

Møllenhof var ei tid «sagfoged» i Mjøndalen, seinare gardbrukar på Ullern i Øvre Eiker og fløytningsinspektør. Han var forlikskommissær. I 1827 møtte han i Stortinget som fyrste representant frå Buskeruds amt, medlem i Justiskomiteen. Møllenhof møtte også på omframtstortinget i 1828.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Abraham Falk Muus

**Abraham Falk Muus** () var ein norsk byråkrat, sorenskrivar og stortingsmann frå Christiania.

Muus vart cand.jur. i 1811 og auditør i 1812. Frå 1814 var han byråsjef og frå 1817 ekspedisjonssjef i Justisdepartementet. I 1825 vart han utnemnd til sorenskrivar i søndre Hedmark og i 1831 flytta han over i tilsvarande stilling i nordre Hedmark. Han sat i embetet til 1863.

Muus kjøpte i 1829 gard i Vang og budde der. I 1830 var han Hedemarkens amt sin fyrste representant til Stortinget. Han var sekretær i Lagtinget, i Kyrkjekomiteen og i komiteen om sal av staten sitt pantegods. 

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Nils Peter Boyesen

**Nils Peter Boyesen** () var ein norsk handelsmann, trelasthandlar og stortingsmann frå Risør.

Boyesen tok i 1816 til med ymse handel i heimbyen. Her var han styreformann i sparebanken og i 1838 den fyrste ordføraren i byen. I 1839 representerte han Risør (Østerrisør) i Stortinget, der han var medlem i Traktatkomiteen og i komiteane om navigasjonslova og om veglova.

I 1840 busette Boyesen seg i Sannesund ved Sarpsborg som styrar av eigedomane Hafslund, Brekke, Sanne og Solli bruk. Frå 1844 var han i tillegg vekse- og varemeklar.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
La Serena

**La Serena** er ein kommune og hamneby i Chile. Han er hovudstad i Coquimbo-regionen og hadde eit innbyggjartal på 198 163 i 2012. La Serena har vokse saman med nabobyen Coquimbo, og dette byområdet som strekk seg over nærom 1900 km², er det fjerde største i landet med kring 300 000 innbyggjarar. Byområdet er eit av dei raskast veksande i landet og hadde ein befolkningstilvekst på 32,6 % i perioden 1992-2002.  Heile kommunen har kring 400 000 innbyggjarar.

La Serena blei grunnlagd i 1544 på ordre av den spanske conquistadoren Pedro de Valdivia og er dermed den nest eldste byen i landet etter hovudstaden Santiago. Han ligg omtrent midtvegs mellom Santiago og Lima i Peru, og blei opphavleg brukt som rasteplass for spanske troppar på veg mellom desse to byar. Byen er blitt brunnen ned fleire gongar av urfolk og piratar. I 1730 blei store delar jamna med jorda av eit jordskjelv.

Byen er eit viktig turistmål, særleg i sommarperioden då mange vitjar strendene her. La Serena Universitet ligg i byen som også er heimstad for eit av dei fem katolske erkebispedøma i landet. I byen ligg det også kontor for Det europeiske sørobservatoriet, som driv La Silla-observatoriet om lag 150 km nordaust for La Serena, og for Carnegie Institution for Science, som driv Las Campanas-observatoriet om lag 100 km nordaust for byen.

## Kjelder

**Denne artikkelen bygger på «[[:da:La Serena|La Serena]]» frå ,  den 30. mars 2026.*
Peder Pedersen

**Peder Pedersen** () var ein norsk kjøpmann, skipsreiar og stortingsmann frå Stavanger.

Pedersen var kontorist hos byfuten i Stavanger. Med si andre kone arva han ei kjøpmanns- og skipsreiarforretning, som etter kvart enda med konkurs for han. Under krigen mot England vart dei to fartya han åtte, kapra av engelske krigsfarty. År 1824 representerte han Stavanger i Stortinget der han var medlem i komiteane om fiskeria og kjøpstadskatten.

Pedersen døydde som fattigforstandar/fattigfut.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Pantanos de Villa

**Pantanos de Villa** (*El Refugio de Vida Silvestre Pantanos de Villa*) er eit naturvernområde som ligg ved stillahavskysten i Surco i den sørlege delen av Lima i Peru.

Pantanos de Villa ligg i distriktet Chorrillos, i Lima-provinsen i Lima-regionen.

Desse naturlege våtmarkene er eit naturvernområde der trekk- og standfuglar kan mellomlanda eller hekka. Det er eit område med rik flora og fauna, og er ein del av Sistema Nacional de Áreas Naturales Protegidas del Estado-SINANPE, som sidan 2008 har vore underlagd Servicio Nacional de Área Naturales Protectidas - SERNANP, ein statleg institusjon under Ministerio del Ambiente. Han er delvis administrert på eige initiativ av PROHVILLA, som ligg under Municipalidad Provincial de Lima. 

## Naturliv
### Flora
Våtmarkene ligg i Den peruanske kystørkenen, men er omgjevne av bymessige område. Nokre innfødde planteartar som veks i eller rundt våtmarkene er *[[Typha domingensis]]*, *[[Schoenoplectus americanus]]*, *[[Solanum pimpinellifolium]], [[Persicaria hydropiperoides]], [[Sarcocornia]]* sp., *[[Myrsine]] manglilla, [[Ludwigia peploides]], [[Wolffia columbiana]], [[Najas guadalupensis]], [[Paspalum vaginatum]], [[Solanum americanum]], [[Ludwigia peruviana]], [[Sagittaria montevidensis]], [[Phyla nodiflora]],* dvergandemat (*Lemna minuta*), *[[Distichlis spicata]]* osb.

### Fauna

Det er rapportert totalt 210 fugleartar i verneområdet, men eit studium utført mellom 2004 og 2007 fann 58 artar (trekk- eller standfuglar) med 56 andre moglege. Blant fuglar ein kan finna i området er kvitkinnand, spydnebbdukkar, andessothøne, flodskarv, humboldtpelikan, franklinmåse, gråhovudmåse, punaibis, svartkondor, gråtriel, amerikasaksenebb, amerikatjeld og kvithalesymjesnipe.

Nokre viktige innfødde fiskeartar i området er *[[Bryconamericus]] peruanus, [[Lebiasina]] bimaculata, [[Mugil cephalus]]* og *[[Andinoacara stalsbergi]].*

## Kjelder


**Denne artikkelen bygger på «[[:sv:Pantanos de Villa|Pantanos de Villa]]» frå  og «[[:en:Pantanos de Villa Wildlife Refuge|Pantanos de Villa Wildlife Refuge]]» frå , den 30. mars 2026.*  

## Bakgrunnsstoff

*